
ДО

ОБЩИНСКИ СЪВЕТ 

БЕЛЕНЕ

ПРЕДЛОЖЕНИЕ

От Милен Павлов Дулев –Кмет на Община Белене

 ОТНОСНО:  Определяне размера на трудовите възнаграждения на кмет на община Белене и кметовете на кметства в община Белене
Уважаеми дами и господа общински  съветници,



Съгласно чл. 21, ал.1, т. 5 от ЗМСМА, Общинският съвет  „определя размера на трудовите възнаграждения на кметовете в рамките на действащата нормативна уредба и средствата за работна заплата на персонала от общинския бюджет по предложение на кмета на общината.». 

        Конкретните размери на индивидуалните основни месечни заплати на кмета на общината и кметовете на кметства се определят от съответния общински съвет при спазване разпоредбата на чл.5, ал.16 от ПМС № 67 от 14 април 2010 г. за заплатите в бюджетните организации и дейности и съобразно Решение № 497 на Министерски съвет от 03.07.2026 г. за приемане на стандарти за делегираните от държавата дейности с натурални и стойностни показатели през 2026 г., в рамките на утвърдените  средства за Функция „Общи държавни служби” на Община Белене за 2026 г. 
       Според чл.38, ал.7 от ЗМСМА, кметовете на общини и кметства имат всички права по трудово правоотношение освен тези, които противоречат или са несъвместими с тяхното правно положение. В този смисъл, следва да бъде зачетено и правото им, съгласно чл.12, ал.1 от Наредбата за структурата и организацията на работната заплата, за придобит трудов стаж и професионален опит да получават допълнително месечно възнаграждение в процент върху основната работна заплата, при наличие на условията, посочени в същия поднормативен акт.
     В съответствие с действащата нормативна уредба, посочена по-горе, предлагам на основание чл.21, ал.1, т.5 от ЗМСМА, във връзка с чл.5, ал.16 от ПМС № 67 от 14 април 2010 г. за заплатите в бюджетните организации и дейности и чл.12, ал.1 от Наредбата за структурата и организацията на работната заплата, както и съобразно Решение № 497 на Министерски съвет от 03.07.2026 г. за приемане на стандарти за делегираните от държавата дейности с натурални и стойностни показатели през 2025 г., Общински съвет – Белене да вземе следното
                                         Р    Е    Ш    Е    Н    И    Е :

1. Определя, считано от 01.01.2026 г.:

1.1. Размери на индивидуалните основни месечни заплати на кмета на общината и кметовете на кметства в община Белене, както следва:
	Кметство

/нас.място/
	Било

Основна заплата

2025г.
	Става
Основна заплата
2026г./считано от 01.01.2026г./ 

	БЕЛЕНЕ
	3595,00лв/1838,09евро
	1930,00евро

	ДЕКОВ
	1940,00лв./991,91евро
	1041,51евро

	БЯЛА ВОДА
	1770,00лв./904,99евро
	950,24евро

	КУЛИНА ВОДА
	1770,00лв./904,99евро
	950,24евро

	ПЕТОКЛАДЕНЦИ
	1770,00лв./904,99евро
	950,24евро

	ТАТАРИ
	1770,00лв./904,99евро
	950,24евро


1.2. За всяка година придобит трудов стаж и професионален опит на кмета на общината и кметовете на кметства в община Белене да се заплаща допълнително месечно възнаграждение в размер на 1% върху основната работна заплата, определена в т.1.1. от настоящото решение. 
С уважение:…………………..                                                                                        
МИЛЕН  ДУЛЕВ 
Кмет на Община Белене                                         

